b'\n_START_ARTICLE_\nYoenis C\xc3\xa9spedes\n_START_SECTION_\nKuba\n_START_PARAGRAPH_\nC\xc3\xa9spedes je sin Estele Milan\xc3\xa9s, metalke pri softballu, ki je za Kubo igrala na Poletnih olimpijskih igrah leta 2000.  V kubanski Narodni seriji se je prvi\xc4\x8d pojavil med sezono 2003-2004, med katero je imel odbijalsko povpre\xc4\x8dje 0,302. Bil je resen kandidat za nagrado Novinca leta lige, a je slednjo nato prejel Frank Montieth._NEWLINE_V naslednji sezoni je C\xc3\xa9spedes odbijal s povpre\xc4\x8djem 0,313, v sezoni za tem pa v 88 tekmah s 0,351, poslal domov 78 tekov in sam zabele\xc5\xbeil 89 tekov. Bil je prvi v ligi v lastnih tekih, drugi v doma\xc4\x8dih tekih in skupnih bazah ter sedmi v udarcih v polje za dodatne baze. Na Harlemskem tednu baseballa leta 2006 je imel odbijalsko povpre\xc4\x8dje 0,481._NEWLINE_V letu 2006-07 je na 89 tekmah odbil 17 doma\xc4\x8dih tekov (3. v ligi) in zbral 79 lastnih tekov, kar je bil vodilni izkupi\xc4\x8dek lige. Bil je 4. v ligi v skupnih bazah in tekih, poslanih domov in 5. v udarcih v polje za dve bazi._NEWLINE_Leto kasneje je odbijal s povpre\xc4\x8djem 0,284. Bil je med vodilnimi v ligi v tekih, poslanih domov, lastnih tekih, doma\xc4\x8dih tekih in skupnih bazah._NEWLINE_C\xc3\xa9spedes je bil med Svetovno klasiko baseballa leta 2009 v za\xc4\x8detni postavi kubanske reprezentance. Njegovo odbijalsko povpre\xc4\x8dje je bilo 0,485. Na \xc5\xa1estih tekmah je odbil dva doma\xc4\x8da teka in domov poslal 5 tekov. Bil je najbolj\xc5\xa1i v ekipi v lastnih tekih in odbijanju za dodatne baze in drugi v doma\xc4\x8dih tekih. Na tekmi proti Avstraliji je v 6. menjavi odprl tekmo z doma\xc4\x8dim tekom za izid 2:1 in na tekmi proti Mehiki za\xc4\x8del ofenzivo svoje ekipe za kon\xc4\x8dno zmago 16:4. V zadnji tekmi svoje ekipe na turnirju je dosegel udarec v polje za tri baze, a ni zabele\xc5\xbeil lastnega teka. Pred tem je naredil napako v obrambi in s tem omogo\xc4\x8dil zabele\xc5\xbeitev dveh japonskih tekov.  Kubanska reprezentanca je tako prvi\xc4\x8d ostala brez mesta v polfinalu svetovnega turnirja, in po letu 1959 prvi\xc4\x8d ni dosegla finalne tekme._NEWLINE_V sezoni 2008-09 je odbijal s povpre\xc4\x8djem 0,323 in na 87 tekmah zbral 24 doma\xc4\x8dih tekov (3. v ligi) ter 83 lastnih tekov (4. v ligi). Njegov izkupi\xc4\x8dek je zadostoval za udele\xc5\xbebo na Tekmi vseh zvezd._NEWLINE_Na Svetovnem pokalu baseballa je bil za\xc4\x8detni igralec Kube v osrednjem zunanjem polju, vendar se je kar precej naprezal in odbijal s povpre\xc4\x8djem le 0,194  in je v nadaljevanju turnirja svoje mesto v za\xc4\x8detni postavi izgubil. V finalu je v 9. menjavi vstopil kot odbijalec s klopi in dobil udarec v polje, a to njegovi ekipi ni zadostovalo. Na koncu so proti ekipi ZDA izgubili z izidom 10:5._NEWLINE_V sezoni 2009-2010 je C\xc3\xa9spedes odbijal s povpre\xc4\x8djem 0,345 in v 87 tekmah zbral 22 doma\xc4\x8dih tekov in 87 lastnih tekov. Njegov izkupi\xc4\x8dek tekov je bil tretji v ligi, v skupnih bazah je bil \xc4\x8detrti, v doma\xc4\x8dih tekih pa osmi. Na Tekmi vseh zvezd lige tega leta ni igral._NEWLINE_Na Svetovnem univerzitetnem prvenstvu v baseballu leta 2010 je na 6 tekmah C\xc3\xa9spedes v 22-ih odbijalskih nastopih odbil 11 udarcev v polje, imel 12 lastnih tekov, domov poslal 14 tekov in odbil 4 doma\xc4\x8de teke.  Na tekmi proti Ju\xc5\xbeni Koreji je domov poslal \xc5\xa1est, na tekmi proti Kitajski pa pet tekov. Na finalni tekmi ni dosegel udarca v polje, a je Kubi \xc5\xa1e vedno uspelo premagati reprezentanco ZDA. Njegova kolega v postavi najbolj\xc5\xa1ih igralcev zunanjega polja turnirja sta bila Mikie Mahtook in Shota Ishimine. \xc4\x8clan kubanske reprezentance je bil tudi med njihovim kvalifikacijskim turnirjem za Vseameri\xc5\xa1ke igre leta 2010. Istega leta so Kubanci nastopali tudi na Medcelinskem pokalu, med katerim je kot rezerva zbral 3 udarce v polje in tri teke. V zmagi nad ekipo iz Nizozemske, ki je Kubancem priborila zlato medaljo, je bil eden izmed treh igralcev, ki jih je kubanski trener uporabil na polo\xc5\xbeaju levega zunanjega polja. _NEWLINE_C\xc3\xa9spedes je v sezoni 2010-2011 v 90 tekmah odbijal s povpre\xc4\x8djem 0,333, odbil 33 doma\xc4\x8dih tekov, domov poslal 99 tekov in sam zabele\xc5\xbeil 89 tekov. Svojo ligo je vodil v lastnih tekih in tekih poslanih domov ter bil izena\xc4\x8den za najve\xc4\x8dji izkupi\xc4\x8dek doma\xc4\x8dih tekov in skupnih baz. Bil je 7. v ukradenih bazah in si zaslu\xc5\xbeil mesto na tekmi vseh zvezd lige.\n_START_SECTION_\nLiga MLB\n_START_PARAGRAPH_\nC\xc3\xa9spedes je iz Kube med poletjem leta 2011 prebegnil v Dominikansko republiko, od koder si je \xc5\xbeelel pridobiti potrebne pravice, da bi lahko postal prosti igralec v ligi MLB. Polnopravni prebivalec Dominikanske republike je postal januarja 2012._NEWLINE_13. februarja 2012 so se pojavila poro\xc4\x8dila, da je z ekipo Oakland Athletics sklenil 4-letno pogodbo, vredno 36 milijonov ameri\xc5\xa1kih dolarjev. Slednja je 3. marca postala uradna. _NEWLINE_28. marca je v svojem prvem odbijalskem nastopu v ligi MLB bil izlo\xc4\x8den z udarci s strani F\xc3\xa9lixa Hern\xc3\xa1ndeza, \xc5\xbee v naslednjem pa je odbil udarec v polje za dve bazi.  Naslednjega dne je odbil svoj prvi doma\xc4\x8di tek, ki je domov poslal dva teka in ekipi v 7. menjavi dal vodstvo z 2:1.\n_START_SECTION_\nIgralski profil\n_START_PARAGRAPH_\nC\xc3\xa9spedesa ocenjevalci opisujejo kot igralca osrednjega zunanjega polja s petimi orodji. Kevin Goldstein, ocenjevalec pri Baseball Prospectus, je o C\xc3\xa9spedesu dejal, da je "pod \xc4\x8drto najverjetneje najbolj\xc5\xa1i igralec, ki je k nam pri\xc5\xa1el iz Kube, v zadnjih nekaj letih".'